ג'ים ראש

ג'יימס "ג'ים" ראש (באנגלית: James "Jim" Rash; נולד ב-15 ביולי 1971) הוא שחקן, קומיקאי, מפיק, במאי, ותסריטאי אמריקאי. ידוע בעיקר בשל תפקידו בתור הדיקן קרייג פלטון בקומדיית המצבים "קומיוניטי", וכזוכה פרס אוסקר לתסריט המעובד הטוב ביותר לשנת 2011 עבור הסרט "היורשים".

ביוגרפיה 
ראש נולד בשארלוט, קרוליינה הצפונית, ארצות הברית. הוא ואחותו מאומצים. בצעירותו גם היה חלק מקבוצת האלתורים הקומית The Groundlings.

קריירה 
ראש שיחק את דמותו של מר גרייסון בסרט "תיכון בהיי", את פנטון ב"מופע שנות השבעים", ואת אנדרו בסדרה "רינו 911!". הוא הופיע בפרק האחרון של הסיטקום "חברים", ובתור המתרגל פיליפ בסרט קומדיית הנעורים "Slackers".

משנת 2009 ראש השתתף בקומדיית המצבים "קומיוניטי" בתפקיד הדיקן קרייג פלטון של המכללה הקהילתית גרינדייל, תפקידו היה משני בתחילה, אך לאחר שתי העונות הראשונות הפך לדמות קבועה. ראש גילם את דמות זו עד לתום הסדרה ב-2015.

ראש ושותפו הקבוע לכתיבה נאט פאקסון, כתבו בשנת 2005 פיילוט לסדרה בשם "Adopted", שלא הצליח לקבל אור ירוק מרשתות טלוויזיה שונות.

שניים גם כתבו את התסריט לסרט הדרמה-הקומית "היורשים", המבוסס על ספר בעל שם זהה. עם הקרנתו החל לקבל שבחים רבים מהמבקרים, ופאקסון וראש אף זכו בפרס אוסקר לתסריט המעובד הטוב ביותר לשנת 2011 עבור סרט זה.

לאחר מכן, ב-2033, ראש ופאקסון גם כתבו וביימו ביחד את סרט הדרמה הקומית "העולם על-פי דנקן", המבוסס בחלקו על תהליך ההתבגרות של ראש. גם סרט זה זכה לביקורות חיוביות, ובקרב מעריציו הפך גם לסרט קאלט.

בשנת 2021 שיחק בסרט הקומדיה הרומנטית "סופשבוע ארוך".

בשנת 2022 הוא שיחק בסרט הקומדיה הרומנטית "אין גברים כאלה".

קישורים חיצוניים

הערות שוליים 

בוגרי אוניברסיטת קרוליינה הצפונית בצ'אפל היל
שחקני קולנוע וטלוויזיה אמריקאים
קומיקאים אמריקאים
מפיקי קולנוע אמריקאים
תסריטאים אמריקאים
זוכי אוסקר: התסריט המעובד הטוב
אמריקאים שנולדו ב-1971